Jānis Pujats

Mons. Jānis kardinál Pujats (* 14. november 1930, Nautrēni, Latgale, Lotyšsko) je lotyšský rímskokatolícky kňaz, biskup, ktorý v rokoch 1991 až 2010 pôsobil ako arcibiskup Rigy. V roku 1998 bol tajne vymenovaný za kardinála.

 Životopis 
Narodil sa 14. novembra 1930 vo farnosti Nautrēni v Latgale v rodine s ôsmimi deťmi, mal troch bratov a štyri sestry. Základnú školu navštevoval v susednej dedine Sološniek. Vo veku 15 rokov si prečítal Príbeh duše od Terézie z Lisieux a rozhodol sa stať kňazom. Vďaka svojmu talentu mohol vynechať školský rok a vo veku 17 rokov vstúpiť do seminára v Rige. Navštevoval teologický seminár v Rige. O dva mesiace neskôr 29. marca 1951 keď mal iba 20 rokov ho tajne vysvätil arcibiskup Antonijs Springovičs za kňaza. Počas pontifikátu pápeža Pavla VI. zaviedol pápežovu liturgickú reformu a vydal prvý misál v lotyštine.

Arcibiskup Antonijs Springovičs ho povolal do Rigy. Po Druhom vatikánskom koncile zohral významnú úlohu pri zavádzaní liturgickej reformy v Lotyšsku a pri preklade liturgických kníh do lotyštiny, počnúc Rímskym misálom.

V roku 1975, pri príležitosti Svätého roka, dostal povolenie od štátnej „Rady pre náboženské záležitosti“ cestovať do Ríma. V mene kardinála Vaivodsa informoval pápeža Pavla VI. o cirkevnej situácii v Lotyšsku. V rokoch 1979 až 1984 bol generálnym vikárom v Rige. Keď KGB zistila, že nelegálne tlačil modlitebné knihy, Boriss Pugo, šéf KGB v Lotyšsku, ho prinútil odstúpiť z funkcie generálneho vikára. Odvtedy opäť pracoval ako farár. Na konci sovietskej okupácie zohral vedúcu úlohu pri vydaní prvej modlitebnej knihy, ktorá bola vydaná po polstoročnom zákaze tlače (od roku 1940), v lotyštine v roku 1989.

 Biskup 
8. mája 1991 bol menovaný za arcibiskupa v Rige. Za biskupa ho 1. júna toho istého roku v katedrále svätého Jakuba v Rige vysvätil arcibiskup Francesco Colasuonno.

 Kardinál 
21. februára 1998 ho pápež Ján Pavol II. vymenoval za kardinála in pectore, čo bolo zverejnené na konzistóriu 21. februára 2001 keď ho prijal do kardinálskeho kolégia ako kardinála – kňaza s titulárnym kostolom Santa Silvia, počas obradu, ktorý sa konal o 10:30 na schodoch Baziliky svätého Petra vo Vatikáne. 15. mája toho istého roku ho pápež vymenoval za člena Kongregácie pre kauzy svätých. Bol jedným z kardinálov voličov, ktorí sa zúčastnili pápežského konkláve v roku 2005, na ktorom bol zvolený pápež Benedikt XVI..

Ako arcibiskup Rigy bol tiež metropolitom zvyšných troch lotyšských diecéz. 19. júna 2010 pápež Benedikt XVI. prijal jeho rezignáciu z dôvodu veku a po devätnástich rokoch pastorálneho riadenia sa stal emeritným arcibiskupom. Jeho nástupcom sa stal Zbigņevs Stankevičs, dovtedy duchovný riaditeľ seminára a riaditeľ Vysokého inštitútu náboženských vied v Rige. Zároveň prestal pôsobiť aj ako predseda Lotyšskej biskupskej konferencie. Úrad apoštolského administrátora arcidiecézy zastával do 21. augusta toho istého roku, dňa uvedenia svojho nástupcu do úradu.

Po rezignácii pápeža Benedikta XVI. sa kvôli svojmu veku nemohol zúčastniť pápežského konkláve v roku 2013, na ktorom bol zvolený kardinál Jorge Mario Bergoglio, arcibiskupa a metropolitu v Buenos Aires, na pápežský trón s menom František. Od 5. septembra 2020, dňa úmrtia Mariana Jaworského, emeritného ľvovského arcibiskupa, je jediným žijúcim kardinálom, ktorý bol prvýkrát vymenovaný in pectore.

Okrem lotyštiny hovorí po rusky, poľsky, litovsky a nemecky; je tiež jedným z mála, ktorí plynule hovoria po latinsky, a ako jediný ju používal na synodách v rokoch 1991, 1994, 1999, 2001 a 2005.

 Vyznamenania 
 1998: Veľký dôstojník Rádu troch hviezd
 2004: Veľký dôstojník Rádu za zásluhy Talianskej republiky
 2005: Veliteľ s hviezdou Rádu za zásluhy Poľskej republiky

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Jánom Pavlom II.

 Iné projekty 

 Zdroj 

Kategória:Lotyšskí kardináli
Kategória:Lotyšskí rímskokatolícki biskupi
Kategória:Lotyšskí rímskokatolícki arcibiskupi
Kategória:Lotyšskí rímskokatolícki kňazi
Kategória:Arcibiskupi Rižskej arcidiecézy
Kategória:Nositelia Radu za zásluhy Talianskej republiky
Kategória:Nositelia Radu troch hviezd
Kategória:Nositelia Radu za zásluhy Poľskej republiky